 ELŐZETES HATÁSVIZSGÁLAT
a gyermekélelmezés térítési díjának megállapításáról szóló 38/2011.(XII.16.) rendelet módosításához

1./ A rendelet-tervezet társadalmi, gazdasági, költségvetési hatása

A rendelet-tervezetben foglalt módosítást a nyersanyagárak emelkedése teszi szükségessé.

A rendelettervezet térítési díjainak meghatározása az átlagos 10%-os nyersanyag áremelkedést követi, amely a gyermekétkeztetést igénybe vevő  családoknak többletkiadást jelent, kivéve azoknak a szociálisan rászorult családoknak akik rendszeres gyermekvédelmi kedvezményre jogosultak, mivel gyermekeik 100%os térítési díj kedvezményre jogosultak.  
2./ A rendelet-tervezet környezeti és egészségi hatása

A rendelet-tervezetnek környezeti és egészségi hatása nincs.
3./ A rendelet-tervezet adminisztratív terheket befolyásoló hatása

Jelen rendelet-tervezettel  adminisztratív teher nem jelentkezik. 

4./ A jogszabály megalkotásának szükségessége

A rendelet módosításának szükségességét a nyersanyagárak emelkedése indokolja.  Az étel előállítási költségeinek előzetes kalkulációja alapján - mely  a  legkedvezőbb árajánlatot tevő beszállítók árait veszi figyelembe - a  10%-os térítési díjemelés szükséges, a mennyiségi minőségi színvonal megtartása érdekében. 
5./ A jogszabály alkalmazásához szükséges személyi, tárgyi, szervezeti és pénzügyi  feltételek

A jogszabály alkalmazásához a személyi, pénzügyi, tárgyi, szervezeti feltételei rendelkezésre állnak.

INDOKOLÁS
a gyermekélelmezés térítési díjának megállapításáról szóló 38/2011.(XII.16.) rendelet módosításához

Általános indokolás

Martfű Város Önkormányzatának Képviselő-testülete a gyermekélelmezés térítési díjának megállapításáról szóló rendeletet 2011 decemberben fogadta el. A rendelet térítési díjra vonatkozó rendelkezése 2012. január 1-jén lépett hatályba.   A nyersanyagok piaci árának emelkedése miatt az étkezési nyersanyagköltségek (normák), valamint a térítési díjak felülvizsgálata szükséges. A jelenlegi beszállítók szerződése 2012 december 31-én lejár, ezért Martfű Város Önkormányzata Településellátó Szervezete által működtetett konyha élelmezés vezetője árajánlatot kért  2013-as évre vonatkozóan az eddigi nyersanyag beszállítóktól és új beszállítóktól. Összesen 31 céget, vállalkozót keresett meg. 14 esetben nemleges válasz érkezett. Több esetben a megkeresett beszállító arra hivatkozva adott nemleges választ, hogy nem látja a jövő évi beszerzési lehetőségeit. A jelenlegi beszállítók mindegyike adott árajánlatot. A legkedvezőbb ajánlatot tevők átlagosan 10 %-os áremelkedést jeleztek. Legdrasztikusabb az áremelkedés a zöldségek tekintetében. 
Annak érdekében, hogy a gyermekélelmezésben tartani lehessen a mennyiségi minőségi színvonalat szükséges a térítési díjak 10%-os emelése. 
Részletes indokolás

1. §-hoz

A rendelet 1. §-sa módosul a térítési díjak 10%-os emelést tartalmazó díjtételeivel.
2. §-hoz

A rendelet 1. §-ában megállapított a bölcsőde, nevelési és oktatási intézményekben alkalmazandó  térítési díjak hatályba lépését határozza meg.  Rendelkezik továbbá a módosító rendelkezés hatályon kívül helyezéséről.
